Vedtekter for Stokka Åpen Barnehage

*Revidert 10.01.2021*

# Forvaltning av barnehagen

Stokka Åpen Barnehage eies av Brunstad kristelige Menighet Stavanger (BKM Stavanger). Barnehagen skal drives i samsvar med gjeldende lover, forskrifter og vedtekter fastsatt av eier og årsplan for barnehagen.

# Formålsbestemmelser

Barnehagen har utvidet kristen formålsparagraf. Barnehagen skal, i nær forståelse og samarbeid med foreldrene, hjelpe til å oppdra barna ved å formidle kristen tro og kristne grunnverdier.

Mål for barnehagen er å gi barn sammen med voksne et pedagogisk tilbud, med vekt på lek, språk- og sosial trening, forming og sang.

Barna skal være trygge i sine omgivelser, slik at de blir aktive i lek og samspill med andre. Det skal legges vekt på̊ støtte, omsorg og nestekjærlighet for andre.

# Foreldreråd og samarbeidsutvalg

For å sikre samarbeid med barnas hjem, skal hver barnehage ha et foreldreråd og et samarbeidsutvalg, jfr §4 i lov om barnehager.

Foreldrerådet består av alle foreldre/foresatte til alle barn. Samarbeidsutvalget består av representanter for foreldre/ foresatte og ansatte i barnehagen, slik at hver gruppe er likt representert. Barnehagens eier kan delta etter eget ønske, men ikke med flere representanter enn hver av de andre gruppene. SU skal være et rådgivende, kontaktskapende og samordnende organ i barnehagen.

Foreldrerådet, de ansatte og eieren velger hver sine representanter.

Representantene for foreldrene og de ansatte velges for to år om gangen. Funksjonstiden for eierrepresentantene er to år.

SU velger selv sin leder, og velges for et år om gangen.

SU er beslutningsdyktig når minst tre medlemmer er til stede. Saker avgjøres med Simpelt flertall.

Styreren deltar på møtene med tale- og forslagsrett, men uten stemmerett. Styreren fungerer som samarbeidsutvalget sin sekretær.

Det er 4 representanter i SU, 2 representanter fra foreldre og 2 fra de ansatte.

SU skal ha rett til å uttale seg i saker som er viktig for barnehagens innhold, virksomhet og forhold til foreldrene. Slike saker er forslag til budsjett, driftsendringer, utnyttelse av ute- og inne areal.

SU skal godkjenne årsplan for barnehagens virksomhet.

# Adgang- Opptakskrav

Denne barnehagen er åpen barnehage, og har ikke opptakskrav. Barn ankommer sammen med en voksen, uten forhåndsbestilling. Barnas alder er 0-6 år. Vi har godkjente arealer for 40 barn sammen med omsorgsperson.

# Internkontroll

Barnehagen har en egen internkontrollmappe. Det er laget en egen mappe med utdrag fra internkontrollmappen, med blant annet branninstrukser som ansatte og foreldre må̊ sette seg inn i. Barnehagen har en egen driftskomite som har ansvar for vedlikehold av bygget både innvendig og utvendig. Ved feil eller mangler meldes dette fortløpende til driftskomiteen.

Uteområdet deles med andre brukere av bygget. Det er egne sjekklister som blir gjennomgått før barna går ut.

Det blir gjennomført en opprydning i lekene i hvert vårsemester.

Daglig leder har ansvar for at det blir gjennomført internkontroll.

Det blir gjennomført en årlig internkontroll på blant annet rutiner av sjekklister og innhold i årsplanen.

# Regnskap og årsmelding

Daglig leder sammen med ansatte setter opp et budsjett for hvert år. Dette godkjennes av regnskapsfører og eier.

**Åpningstid**

Barnehagen har åpent hver onsdag fra 9-15. Barnehagen følger skoleårets kalender og har stengt i ferier. Det er 2 planleggingsdager i året.

# Arealutnytting

Følgene oppholds og lekeareal er tilgjengelig:

Innendørs arealer på 465 kvadratmeter i Adjunkt Hauglandsgate 50 på Stokka i Stavanger kommune. Det er også̊ et stort uteområde med grøntareal.

**Politiattest**

De som jobber i barnehagen skal ha tilfredsstillende politiattest i barnehagen

# Sykdom

Syke barn med feber eller epidemier kan ikke være tilstede i barnehagen pga. smittefare Vi følger smittevernslegens råd for kommunale barnehager.

**Ulykkesforsikring**

Barnehagen har en egen ulykkesforsikring.

# Opphør og avvikling

Ved opphør av Stokka åpen barnehage skal barnehagens gjeld først dekkes. Dersom det blir midler til overs skal de forvaltes i henhold til eiers ideelle formål. Tilsvarende gjelder hvis det blir overskudd fra ordinær drift.

Stokka Åpen Barnehage Telefon 90164760 Besøksadresse: Adj. Hauglands gt. 50 Email: karib@live.no